cyanic-selkie/wikianc huggingface dataset:
অ্যাবা
অ্যাবা ভেঙে যাওয়ার পর আন্দারসন ও উলভিউস মঞ্চের জন্য গান লেখায় নিজেদের নিয়োজিত করেন এবং সেখানেও সাফল্য অর্জন করেন। অপরদিকে লিংস্তা ও ফেলৎসকোগ পৃথকভাবে একক সঙ্গীতে নিজেরা সাফল্য লাভ করেন। বিভিন্ন চলচ্চিত্রেও অ্যাবার গান যথেষ্ট জনপ্রিয়তা অর্জন করেছে। এর মধ্যে উল্লেখযোগ্য মুরিয়েল’স ওয়েডিং এবং অ্যাডভেঞ্চারস অফ প্রিসিলা, কুইন অফ দ্য ডেজার্ট। ১৯৯৯ সালে অ্যাবা’র গানগুলো নিয়ে ব্যবসাসফল গীতিনাট্য মামা মিয়া! তৈরি হয়, এবং এর বিশ্বব্যাপী সফরে অ্যাবা’র জনপ্রিয় গানগুলো পরিবেশিত হয়। পরবর্তীতে এই সাফল্যের রেশ ধরে ২০০৮ সালে এই গীতিনাট্যটির চলচ্চিত্র সংস্করণও মুক্তি পায়। সেটি ছিলো ঐ বছরে যুক্তরাজ্যের সবচেয়ে ব্যবসাসফল চলচ্চিত্র। ২০১০ সালে ১৫ মার্চ ব্যান্ড দলটি দ্য রক অ্যান্ড রোল হল অফ ফেইম-এ স্থান পায়।
গুলবদন বেগম
গুলবদন বেগম (Gulbadan Begum; ১৯২৩, হুলহুলিয়া, নাটোর – ৮ মে, ২০০৫, ঢাকা) ছিলেন একজন বাঙালি সমাজকর্মী, এবং সিংড়ানাটোর পরিবার এর সাবেক প্রধান, নাটোরের জমিদার জালালুদ্দীন মির্জার জ্যেষ্ঠা কন্যা।
জীবনবৃত্তান্ত
right|thumb|গুলবদন বেগম এর অবদান স্মরণে সিংড়ার প্রথম কলেজে একটি মার্বেল প্লেট। ব্রিটিশ সাম্রাজ্যের বেঙ্গল প্রেসিডেন্সিতে ১৯২৩ সালে তিনি জন্মগ্রহণ করেন, তার পিতামহ তার দূরবর্তী পূর্বপুরুষ রাজকুমারী গুলবদন বেগম এর নামকরণ করেছিলেন যিনি, ছিলেন নাটোরের জমিদার (লর্ড) মির্জা জাফর । তার ছোট বোন, যিনি  নাটোর জেলার সর্দার (গোত্রের প্রধান) গুলসেহারা বেগম কে বিয়ে করেন।
তিনি ব্যক্তিগতভাবে শিক্ষিত ছিল এবং কিশোরী বয়সে তার মোল্লা শামেজ উদ্দিন আহমেদের সাথে বিয়ে হয়, পূর্বতন নাটোরের কাজি ও মোল্লা শাহ Badakhsh বংশধর। তার স্বামী ১৯৬৮ সালে ১৯৭১ সালের যুদ্ধের আগেই মারা যায়। তিনি ছয় সন্তানের জননী হন।
তিনি ৮ মে ২০০৫ সালে সেনাবাহিনী সেনানিবাসে মারা যান এবং তার মৃতদেহ সিংড়ানাটোর পরিবার এ দাফন করা হয়। বাংলাদেশ সেনাবাহিনী এবং সামরিক অবসরের উপর কমান্ড অনুসরণে,তার তৃতীয় পুত্র (দ্বিতীয় জীবিত) সাহেবজাদা কর্নেল মুহাম্মদ শহীদ সারোয়ার আজম শাহ জাহান পরিবারের প্রধান হন।
পরিবার
thumb|[[ঢাকা|ঢাকায় সেনাকেন্দ্রীয় মসজিদে ২০০৫ সালে গুলবদন বেগমের মৃত্যুর পরে তার জানাযা অনুষ্ঠিত হয়]] ।
ঝনুকমণি
ঝনুকমণি স্ট্রবেরি বা ভূঁইজাম-সদৃশ গুল্ম। এটি গোলাপ পরিবারে (রোজ়াসিয়ায়ে) অন্তর্ভুক্ত। এর পাতা ও ফলের সাথে ভূঁইজাম বা strawberry-এর পাতার সাদৃশ্য রয়েছে; যদিও এর ফুল প্রকৃত ভূঁইজামের মত গোলাপি নয়, বরং হলুদ বর্ণের। পূর্ব ও দক্ষিণ এশিয়ায় এটি স্থানীয় গুল্ম, যদিও শোভাবর্ধক ও ভেষজ গুল্ম হিসেবে এটি বিশ্বজুড়ে ছড়িয়ে পড়েছে।
ব্যবহার
মার্কিন খাদ্য ও ঔষধ প্রশাসন সংস্থা FDA অনুযায়ী, "ঝনুকমণির স্বাদ প্রকৃত ভূঁইজামের চেয়ে কম, তবে এটি খেলে কোনো বিষক্রিয়া ঘটে না।"
মিয়া ফ্যারো
ফ্যারো অস্ট্রেলীয় পরিচালক জন ফ্যারো ও আইরিশ অভিনেত্রী মরিন ওসুলিভানের জ্যেষ্ঠ কন্যা। তিনি ক্যালিফোর্নিয়ার বেভারলি হিলসে ক্যাথলিক ধর্মাবলম্বী হিসেবে বেড়ে ওঠেন। কিশোর বয়সে ফ্যাশন মডেল হিসেবে কাজ করার পর তিনি সোপ অপেরা পেটন প্লেস-এ অ্যালিসন ম্যাকেঞ্জি চরিত্রে অভিনয় করে পরিচিতি অর্জন করেন। ২১ বছর বয়সে ফ্রাঙ্ক সিনাত্রার সাথে বিবাহ বন্ধনে আবদ্ধ হলে তিনি আরও পরিচিতি লাভ করেন। তিনি রোমান পোলান্‌স্কির রোজাম্যারিস বেবি (১৯৬৮) চলচ্চিত্রে রোজাম্যারি চরিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। ১৯৭০-এর দশকে তিনি ফলো মি! (১৯৭২), দ্য গ্রেট গ্যাটসবি (১৯৭৪) এবং ডেথ অন দ্য নাইল (১৯৭৮) চলচ্চিত্রে অভিনয় করেন।
প্রারম্ভিক জীবন
মারিয়া ডি লুর্ডস ভিলিয়ার্স ফ্যারো ১৯৪৫ সালের ৯ই ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা জন ফ্যারো একজন অস্ট্রেলীয় চলচ্চিত্র পরিচালক এবং মাতা মরিন ওসুলিভান একজন আইরিশ অভিনেত্রী। তার পিতা তার মায়ের ক্যাথলিক ধর্মে ধর্মান্তরিত হন। মিয়া তার পিতামাতার তৃতীয় সন্তান ও জ্যেষ্ঠ কন্যা। তার অন্য ভাইবোনেরা হলেন মাইকেল ড্যামিয়েন (১৯৩৯-১৯৫৮), প্যাট্রিক (১৯৪২-২০০৯), জন চার্লস (জ. ১৯৪৬), প্রুডেন্স, স্টেফানি ও টিসা।
কর্মজীবন
ফ্যারো কৈশোরে ফ্যাশন মডেল হিসেবে কাজ করতেন। তিনি দ্য সাউন্ড অব মিউজিক চলচ্চিত্রের লিসল ভন ট্রাপ চরিত্রের জন্য স্ক্রিন-টেস্ট দেন, কিন্তু এই চরিত্রের জন্য নির্বাচিত হন নি। তার অডিশনের ফুটেজ সংরক্ষণ করা হয় এবং ছবিটির চল্লিশ বছরের ডিভিডি সংস্করণে তা অন্তর্ভুক্ত করা হয়। ফ্যারো ১৯৬০-এর দশকে কয়েকটি চলচ্চিত্রে পার্শ্ব চরিত্রে অভিনয় করেন, তন্মধ্যে তার প্রথম কাজ ছিল গানস অ্যাট বাটাসি (১৯৬৪)। একই বছর তিনি প্রাইমটাইম সোপ অপেরা পেটন প্লেস-এ অ্যালিসন ম্যাকেঞ্জি চরিত্রে অভিনয় করে পরিচিতি অর্জন করেন। তিনি ১৯৬৬ সালের ১৯শে জুলাই ফ্রাঙ্ক সিনাত্রার সাথে বিবাহ বন্ধনে আবদ্ধ হন এবং তার প্ররোচনায় এই সোপ অপেরার কাজ ছেড়ে দেন। পরবর্তী কালে তাকে ব্রিটিশ গোয়েন্দা চলচ্চিত্র আ ড্যান্ডি ইন অ্যাস্পিয়াক-এ দেখা যায়, এটি ছিল চলচ্চিত্রে তার প্রথম প্রধান চরিত্রে অভিনয়।
ফ্যারোর প্রথম প্রধান চরিত্রে কাজ ছিল রোমান পোলান্‌স্কির মনস্তাত্ত্বিক ভীতিপ্রদ চলচ্চিত্র রোজাম্যারিস বেবি (১৯৬৮)। ছবিটি সমালোচনামূলক ও বাণিজ্যিকভাবে সফল হয় এবং ছবিটি ভীতিপ্রদ ধারার ধ্রুপদী চলচ্চিত্র হিসেবে গণ্য হয়। ২০১০ সালে দ্য গার্ডিয়ান ছবিটিকে তাদের সর্বকালের সেরা ভীতিপ্রদ চলচ্চিত্রের তালিকায় দ্বিতীয় স্থান প্রদান করে। এই চলচ্চিত্রে রোজাম্যারি চরিত্রে অভিনয় করে ফ্যারো সমাদৃত হন এবং বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। চলচ্চিত্র সমালোচক ও লেখক স্টিভেন ফারবার তার কাজটিকে অভিনয়শিল্পী ও চরিত্রের বিরল ক্ষণ বলে বর্ণনা করেন। চলচ্চিত্র সমালোচক রজার ইবার্ট উল্লেখ করেন, এই চলচ্চিত্রের সাফল্যের সবচেয়ে বেশি অবদান রোজাম্যারি চরিত্রে অভিনয় করা মিয়া ফ্যারোর।
সিরিয়ায় মানবাধিকার
আন্তর্জাতিকভাবে সিরিয়ায় মানবাধিকারের দিকটি কিছুটা খারাপ হিসেবেই গণ্য করা হয়। ১৯৬৩ সাল থেকে ২০১১ সালের এপ্রিল পর্যন্ত সিরিয়ায় একটি জরুরি অবস্থা জারি ছিল, যার ফলে সশস্ত্র বাহিনী তাদের ইচ্ছেমতো গ্রেপ্তার ও আটক করতে পারত।
ফরাসী শাসন (১৯২০–১৯৪৬)
১৯২০-এর দশক থেকে ১৯৪৬ সাল পর্যন্ত সিরিয়া এবং লেবাননে ফরাসীরা শাসন করেছে।
সিরিয়ার গ্রেট রিভোল্টের সময় ফরাসি সেনাবাহিনী দামেস্ক ও এর গ্রামাঞ্চলে নিজেদের কর্তৃত্ব প্রতিষ্ঠা করে। এসময় তারা ৭,০০০ বিদ্রোহীদের মেরে ফেলে এবং আরো ১০০,০০০ নিরপরাধ মানুষকে ঘরছাড়া করে। ১৯২৬ সালে, দামেস্কের মিলিটারি কোর্ট কারণ দর্শানো ছাড়াই ৩৫৫ জন সিরীয়কে মৃত্যুদন্ড দেয়। আবসান্তিয়াতে শতাধিক সিরীয়কে মৃত্যুদন্ড দেয়া হয়। এছাড়াও বিভিন্ন মেয়াদে কারাদন্ড দেয়া হয়, এমনকি কঠোর পরিশ্রমের ভিত্তিতে যাবজ্জীবন কারাদন্ডও দেয়া হয়।
১৯৪৮ এর পরবর্তী সময়
২০১৭ সালের এপ্রিলে, ইউএস নেভি সিরিয়ার একটি এয়ার বেসের বিপক্ষে মিসাইল আক্রমণ করে এবং এটি সিরিয়ার নিরপরাধ মানুষের ওপর রাসায়নিক অস্ত্রের ব্যবহার করা হয়।
বিচার পদ্ধতি
সিরিয়াতে লাগামহীনভাবে গ্রেপ্তার করা, পক্ষপাতদুষ্ট বিচার এবং দোষী সাব্যস্ত ব্যক্তিকে দীর্ঘদিন ধরে আটক রাখার একটি বিস্তৃত ইতিহাস রয়েছে। হাজার হাজার রাজনৈতিক কারণে কারাদন্ডে দন্ডিতরা এখনো আটক রয়েছে। তাদের বেশিরভাগই নিষিদ্ধ দুটি রাজনৈতিক দল মুসলিম ব্রাদারহুড ও কমিউনিস্ট পার্টির সদস্য। ২০০০ সালের জুন পর্যন্ত, রাষ্ট্রপতি আল-আসাদ দীর্ঘদিন ধরে আটক থাকা ৭০০ জন রাজনৈতিক আসামীদের মুক্ত করে দেন। যদিও ৪০০০ রাজনৈতিক আসামী তখনও কারাবন্দী ছিল। তাদের ঠিক কি কারণে আটক করে রাখা হয়েছে বা গ্রেপ্তার করা হয়েছে, এ ব্যাপারে কর্তৃপক্ষ কোন কারণ দর্শায়নি। ১৯৮০-এর দশকে এবং ১৯৯০-এর দশকে প্রায় ১৭,০০০ লেবাননের নাগরিক এবং ফিলিস্তিনের নাগরিক গুম হয়ে যায়। মনে করা হয়, সিরিয়াতে তাদের কারাবন্দী করা হয়েছে। যদিও সিরিয়ার সরকার কোন দায় স্বীকার করেনি। ২০০৯ সালে, প্রায় কয়েক শত মানুষকে রাজনৈতিক কারণে গ্রেপ্তার ও কারাবন্দী করা হয়। মনে করা হয়, আটককৃত মানুষদের মধ্যে ১৭ জনকে মিলিটারি পুলিশ মেরে ফেলেছে। এছাড়া, নিয়মিতভাবে, সিরিয়াতে মানবাধিকার কর্মীদের নজরে রাখা হয় এবং ক্ষেত্রবিশেষে কারাবন্দীও করা হয়।
হোরাশিও (হ্যামলেট)
হোরাশিও (ইংরেজি: Horatio) হল উইলিয়াম শেকসপিয়রের ট্র্যাজেডি হ্যামলেট-এর একটি চরিত্র। হোরাশিও চরিত্রটির উৎস অজ্ঞাত। যদিও হ্যামলেটের বাবা যখন নরওয়ের রাজা ফোর্টিনব্রাসকে যুদ্ধে পরাজিত করেন, তখন সেই যুদ্ধক্ষেত্রে হোরাশিও উপস্থিত ছিল এবং রাজপুত্র হ্যামলেটের সঙ্গে সে উইটেনবার্গ বিশ্ববিদ্যালয়ে পড়াশোনা করেছিল। হোরাশিও স্পষ্টতই ড্যানিশ রাজসভার ষড়যন্ত্রের সঙ্গে সরাসরি যুক্ত ছিল না। সেই জন্য হ্যামলেটের বিপরীতধর্মী চরিত্র ও হ্যামলেটের কথার যুক্তিবিন্যাসকারী হিসাবে এই চরিত্রটি নাটকে একটি উপযুক্ত চরিত্র। রাজসভায় হোরাশিও কোন পদের অধিকারী ছিল, তা নাটকে বলা করা হয়নি। শুধুমাত্র তাকে "হ্যামলেটের বন্ধু" হিসাবে উল্লেখ করা হয়েছে।
নাটকে ভূমিকা
হ্যামলেট নাটকে হোরাশিওর প্রথম প্রবেশ প্রথম অঙ্কের প্রথম দৃশ্যেই। এই দৃশ্যে হোরাশিও, বার্নার্ডো, মার্সেলাস ও ফ্র্যান্সিসকোর সঙ্গে নিহত রাজা হ্যামলেটের প্রেতের সাক্ষাৎ ঘটে। হোরাশিও বিশ্ববিদ্যালয়ে পড়াশোনা করেছিল। তাই একজন বিশেষজ্ঞ হিসাবে তাকে ডাকা হয়। মার্সেলাস তাকে প্রেতের সঙ্গে যোগাযোগ করতে বলে। কিন্তু হোরাশিও তা করতে ব্যর্থ হয়। হোরাশিওই এরপর রাজা হ্যামলেটের মৃত্যুর পারিপার্শ্বিক অবস্থা ব্যাখ্যা করেছে। দ্বিতীয় অঙ্কে প্রকাশ পায় যে, হোরাশিও হল হ্যামলেটের সবচেয়ে বিশ্বস্ত বন্ধু। তার কাছেই হ্যামলেট নিজের সব পরিকল্পনার কথা খুলে বলে। হোরাশিও শপথ করে যে, প্রেত ও হ্যামলেটের পাগলামির অভিনয়ের ব্যাপারে সে গোপনীয়তা রক্ষা করবে এবং পর্যটক অভিনেতাদের দ্বারা মঞ্চস্থ দ্য মার্ডার অফ গঞ্জালো নাটকের মাধ্যমে ক্লডিয়াসের অপরাধ প্রমাণ করার জন্য হ্যামলেটের সঙ্গে ষড়যন্ত্রও করে। ইংল্যান্ড থেকে হ্যামলেটের প্রত্যাবর্তনের খবর হোরাশিওই প্রথম জানতে পারে। হ্যামলেট যখন ওফেলিয়ার মৃত্যুসংবাদ পায়, তখনও হোরাশিও তার সঙ্গে ছিল।
নাটকের শেষে হোরাশিও হ্যামলেটের জন্য প্রস্তুত করা বিষাক্ত পানীয়টি শেষ করার প্রস্তাব দেয় এবং বলে যে তার মধ্যে “এক ডেনের তুলনায় এক প্রাচীনপন্থী রোমান [সত্ত্বা] বেশি”। কিন্তু মৃত্যুপথযাত্রী রাজপুত্র তাকে কাতর অনুনয় করে সেই পাত্র থেকে পান না করার জন্য এবং বন্ধুকে আদেশ করে বেঁচে থেকে ডেনমার্ক রাজ্যের অব্যবস্থাগুলির সমাধান করার জন্য।
নাটকের অধিকাংশ প্রধান দৃশ্যে হোরাশিও উপস্থিত ছিল। কিন্তু হ্যামলেটই সাধারণত একমাত্র ব্যক্তি যে জানত হোরাশিও উপস্থিত। অন্যান্য চরিত্রগুলি তাকে সম্বোধন করত (শুধু ১ম অঙ্ক, ১ম দৃশ্য ছাড়া) শুধুমাত্র সেই স্থান ত্যাগ করতে বলার জন্য। যে দৃশ্যগুলিকে সাধারণত স্বগতোক্তি হিসাবে স্মরণ করা হয়, সেগুলিতে হোরাশিও প্রায়শই উপস্থিত থাকত। এই দৃশ্যগুলির মধ্যে একটি হল ইয়োরিকের করোটি হাতে বিখ্যাত দৃশ্যটি। মাউসট্র্যাপ প্লে অংশে, ওফেলিয়ার উন্মাদ অবস্থা আবিষ্কারের দৃশ্যে (যদিও এই দৃশ্যে বিকল্প হিসাবে এক অজ্ঞাতনামা ভদ্রলোক-সভাসদের চরিত্র রাখা হয়েছে), ওফেলিয়ার সমাধিতে হ্যামলেটের উপস্থিতির দৃশ্যে এবং শেষ দৃশ্যে হোরাশিও উপস্থিত ছিল। প্রধান চরিত্রগুলির মধ্যে একমাত্র হোরাশিওকেই নাটকের শেষে জীবিত অবস্থায় দেখা যায়।
খনিজ
thumb|অ্যামেথিস্ট:এক প্রকার কোয়ার্টজ ভূপৃষ্ঠে বা ভূগর্ভে শিলাস্তূপ থেকে প্রাপ্ত মুক্ত মৌল বা যৌগ যা থেকে ধাতু বা অধাতু পাওয়া যায় তাদেরকে খনিজ (mineral) বলে। মূলত, এগুলো অজৈব পদার্থ এবং সাধারণভাবে কেলাসরূপে বিদ্যমান থাকে। এই খনিজ বিভিন্ন অর্থে বিভিন্ন প্রকারের হয় মৌল ও যৌগ বিবেচনায় দুইপ্রকার আবার ভৌত অবস্থা বিবেচনায় তিন প্রকার। সাধারণ শিলা বা পাথরের সাথে খনিজের মূল পার্থক্য হলো এদের নির্দিষ্ট রাসায়নিক গঠন রয়েছে যা সাধারণ পাথরের নেই। পৃথিবীতে  প্রাপ্ত খনিজের মধ্যে ৫৯১৪ টি (মার্চ, ২০২৩) International Mineralogical Association (IMA) দ্বারা অনুমোদিত। ভূত্বকের শতকরা নব্বই ভাগেরও বেশি সিলিকেট খনিজ দ্বারা তৈরী, যার মূল উপাদান সিলিকন ও অক্সিজেন। এই কারণেই ভূত্বকে অক্সিজেন ও সিলিকন সবচেয়ে বেশি পরিমানে পাওয়া যায় (যথাক্রমে ৪৬% ও ২৭%)।
বিভিন্ন রাসায়নিক বৈশিষ্ট্য (যেমন, এসিডের সাথে বিক্রিয়া, তেজস্ক্রিয়তা ইত্যাদি) ও ভৌত বৈশিষ্ট্য (যেমন, রং, ঔজ্জল্য, দৃঢ়তা, আপেক্ষিক গুরুত্ব, স্বাদ, ঘ্রাণ, চুম্বকত্ব ইত্যাদি) এর মাধ্যমে খনিজ পদার্থগুলো একটি অপরটির থেকে পৃথক হয়। এদের রাসায়নিক গঠন ও কেলাসের কাঠামোগত পরিবর্তন হয় মূলত এদের ভূতাত্ত্বিক অবস্থানের কারণে। তাপমাত্রা ও চাপের পরিবর্তনও খনিজের বৈশিষ্ট্যগত পরিবর্তন আনে।
করোনেশন সেতু
করোনেশন ব্রিজ ভারতের পশ্চিমবঙ্গ অঙ্গরাজ্যের সেবকে অবস্থিত। এটি রোডওয়ে ব্রিজ ও সেবক সেতু নামেও পরিচিত। সেতুটি তিস্তা নদীর উপর নির্মিত হয়েছে এবং দার্জিলিং ও কালিম্পং জেলা দুটিকে সংযুক্ত করেছে। সেতুটি ১৭ নং জাতীয় সড়কের (পুরানো - জাতীয় সড়ক ৩১) অংশ। এই সেতুটি সেবক রেলওয়ে সেতুর সমান্তরালে বিস্তৃত, যা প্রায় ২ কিমি দূরে তিস্তা নদীর উপর অবস্থিত।
সেতুটির ভিত্তিপ্রস্তর বাংলার তৎকালীন গভর্নর জন অ্যান্ডারসন ১৯৩৭ সালে স্থাপন করেন। সেতুর নির্মাণ কাজ ১৯৪১ সালে ৬ লক্ষ টাকা ব্যয়ে সম্পন্ন হয়েছিল এবং এটির নামকরণ ১৯৩৭ সালে রাজা ষষ্ঠ জর্জ ও রাণী এলিজাবেথের রাজ্যাভিষেকের স্মরণে করা হয়েছিল।
সেতুটির এক দিকের প্রবেশপথে দুটি বাঘের মূর্তি থাকায় স্থানীয়রা সেতুটিকে বাগপুল বা বাঘের সেতু বলে ডাকে। এই সেতুটির নকশা, অঙ্কন ও পরিকল্পনা দার্জিলিং ডিভিশন পাবলিক ওয়ার্কস ডিপার্টমেন্টের (পিডব্লিউডি) শেষ ব্রিটিশ এক্সিকিউটিভ ইঞ্জিনিয়ার জন চেম্বারস করেছিলেন। বোম্বে থেকে আগত মেসার্স জেসি গ্যামনকে ঠিকাদার হিসেবে নিয়োগ করা হয়েছিল। সেতুটি রিইনফোর্সড কংক্রিট পদ্ধতিতে নির্মিত হয়েছিল। যেহেতু জলের গভীরতা ও স্রোতের কারণে তিস্তা নদীর তলদেশ থেকে খুটি তৈরি সম্ভব ছিল না, তাই পুরো সেতুটি একটি নির্দিষ্ট খিলান আটকানো ছিল, যার দুটি প্রান্ত নদীর উভয় পাশে পাথরের উপর স্থাপন করা হয়েছিল।
স্থূল আঞ্চলিক উৎপাদন
স্থূল আঞ্চলিক উৎপাদন (জিআরপি বা GRP) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন অঞ্চল বা প্রশাসনিক বিভাগের উৎপাদিত সমস্ত চূড়ান্ত পণ্য এবং পরিষেবাদির বাজার মূল্যের একটি আর্থিক মাপকাঠি।
কোন মহানগর অঞ্চলের জিআরপি (স্থুল মহানগরীর উৎপাদন, জিএমপি) এর অর্থনীতির আকারের সার্বিক পরিমাপ।
গোগোল
গোগোল একটি কাল্পনিক শিশু-বালক গোয়েন্দা চরিত্র যার স্রষ্টা সাহিত্যিক সমরেশ বসু। গোগোলের কাহিনী বাঙালী কিশোরদের নিকট অতীব জনপ্রিয়। তার ভাল নাম গোগোল চ্যাটার্জী।
চরিত্র
গোগোল একটি কল্পনাবিলাসী শিশু বা বালক চরিত্র যে কলকাতায় থাকে। ফ্ল্যাটবাড়িতে নিঃসঙ্গ এই গোগোলের প্রধান বৈশিষ্ট্য তার দুর্লঙ্ঘ কৌতূহল। এই কৌতূহলের ফলে সে ডেকে আনে নানা বিপদ, আবার বুদ্ধিবলে সেখান থেকে বেরিয়েও আসে। রহস্যের সমাধান করে। তার বাবা সমীরেশ চ্যাটার্জী বড় চাকুরে। তিনি রাশিয়ান সাহিত্যিক নিকোলাই গোগোলের ভক্ত হওয়ায় ছেলের নাম রাখেন গোগোল। যদিও গোগোলের স্রষ্টা সমরেশ বসু ওরফে কালকূট অমৃত কুম্ভের সন্ধানে লেখার সময় নামটি পান। কুম্ভমেলায় গিয়ে যার বাড়িতে অতিথি হন লেখক তার পুত্রের নাম ছিল গোগোল। ছোট্ট গোগোলের মা সুনীতি দেবী ও বাড়ির পরিচারক বঙ্কিমদার কড়া শাসনের মধ্যেও গোগোল নিজের গোয়েন্দাগিরি চালিয়ে যায়। সে এডভেঞ্চার প্রিয়। বহু ক্ষেত্রে সে মা বাবার সাথে বাইরে বেড়াতে গিয়েও অযাচিতভাবে রহস্যে জড়িয়ে পড়েছে। অনেক সময় খুনে, অপরাধীদের হাতে বন্দী হয়ে মৃত্যুর মুখোমুখি পর্যন্ত হতে হয়েছে তাকে। রহস্যভেদের কাজে তাকে প্রায়ই সাহায্য করেন নৈহাটির বিখ্যাত গোয়েন্দা অশোক ঠাকুর। বন্ধু ও আত্মীয় মহলে সে ক্ষুদে গোয়েন্দা নামে পরিচিত।
গল্প ও উপন্যাস
গোগোলের উপন্যাস ও গল্পগুলোর তালিকা গোগোল সমগ্র ১ ও ২ এর ক্রমানুসারে দেওয়া হলো।
উপন্যাস:-
গল্প:-
রফিক আহমদ পামপুরি
রফিক আহমদ পামপুরি (জন্ম: ১৩ ফেব্রুয়ারি ১৯৫৬) একজন ভারতীয় ইসলামি পণ্ডিত, ডাক্তার, শিক্ষাবিদ ও লেখক। তিনি শ্রীনগরের অন্যতম প্রধান মাদ্রাসা দারুল উলুম ইলাহিয়ার প্রতিষ্ঠাতা পরিচালক। তাকে জম্মু ও কাশ্মীরের স্নায়ুবিজ্ঞানের শীর্ষ অনুশীলনকারী হিসেবে দেখা হয়।
তিনি আশরাফ আলী থানভীর খলিফা মুহাম্মদ মাসিহুল্লাহ খানের শিষ্য। তিনি সরকারি মেডিকেল কলেজ, শ্রীনগরের অধ্যক্ষ হিসেবে দায়িত্ব পালন করেছিলেন। তিনি সৌরার ডায়ালাইসিস সেন্টারের পরিচালক। তিনি সহীহ বুখারীর পাঁচ খণ্ডের ভাষ্য রাফাতুল বারী ও আইজাজুল কুরআন রচনা করেছেন।
জীবনী
রফিক আহমদ পামপুরি ১৯৫৬ সালের ১৩ ফেব্রুয়ারি শ্রীনগরের সাফা কাদালে জন্মগ্রহণ করেন। তিনি কারান নগরের জাতীয় স্কুলে প্রাথমিক এবং ১৯৭৪ সালে শ্রী প্রতাপ কলেজ থেকে উচ্চ মাধ্যমিক শিক্ষা সম্পন্ন করেন। তিনি ১৯৭৯ সালে সরকারি মেডিকেল কলেজ, শ্রীনগর থেকে এমবিবিএস এবং ১৯৮৩ সালে মাস্টার্স সমাপ্ত করেন। তিনি অখিল ভারতীয় আয়ুর্বিজ্ঞান সংস্থান, দিল্লি থেকে নিউরোটোলজিতে ফেলোশিপ করেন। সুফিবাদে তিনি মুহাম্মদ মাসিহুল্লাহ খান থেকে উপকৃত হন।
১৯৮৩ সালে তিনি শ্রীনগর সরকারি মেডিকেল কলেজের রেজিস্ট্রার নিযুক্ত হন। ১৯৯০ সালে তিনি কলেজের ইএনটি বিভাগের অধ্যাপক নিযুক্ত হন এবং পরে এর প্রধান অধ্যাপক হিসেবে পদোন্নতি পান। ২০১২ সালের ১ অক্টোবর তিনি কলেজটির অধ্যক্ষ নিযুক্ত হন। তিনি স্বেচ্ছায় অবসর নেওয়ার জন্য ২০১৫ সালের ডিসেম্বরে একটি প্রতিবাদী ছুটিতে যান, যদিও অধ্যক্ষ হিসেবে তার মেয়াদ শেষ হওয়ার কথা ২০১৮ সালের ১ ফেব্রুয়ারি। তিনি উল্লেখ করেন, তিনি প্রতিষ্ঠানগুলোর (জিএমসি এবং সংশ্লিষ্ট হাসপাতাল) অবনতি দেখতে পারেন না। বলা হয়েছিল, তিনি বিজেপির রাজনীতিবিদ লাল সিং চৌধুরীর জন্য অকাল অবসরের আবেদন করতে বাধ্য হন।
মুহাম্মদ সাইদের অনুরোধে তিনি অবসরের আবেদন প্রত্যাহার করেন। এদিকে, লাল সিং ২০১৫ সালের ১৯ ডিসেম্বর কায়সার আহমেদকে অন্তর্বর্তীকালীন অধ্যক্ষ হিসেবে নিয়োগ করেন, যিনি পদ ছাড়তে অস্বীকার করেন। ওমর আবদুল্লাহ এটিকে ‘পিডিপি বনাম বিজেপির ইগোর লড়াই’ হিসেবে বর্ণনা করেন। কাশ্মীর অবজারভারের মতে, সরকার ২২ ডিসেম্বর ২০১৫ তারিখে কায়সারকে অধ্যক্ষ হিসেবে ঘোষণা করে বিতর্ক বন্ধ করে।
রফিক আহমেদকে জম্মু ও কাশ্মীরের স্নায়ুবিজ্ঞানের শীর্ষ অনুশীলনকারী হিসেবে দেখা হয়। মুহাম্মদ মাসিহুল্লাহ খান দ্বারা প্রভাবিত হয়ে তিনি খানের নির্দেশে শ্রীনগরে ১৯৯২ সালে দারুল উলুম ইলাহিয়া প্রতিষ্ঠা করেন। বড়গাম, গণ্ডেরবাল ও কুলগামে দারুল উলুম ইলাহিয়ার অনেক শাখা আছে। ইলাহিয়ায় দারুল উলুম দেওবন্দের দারসে নিজামি এবং রাজ্য বোর্ডের ধর্মনিরপেক্ষ শিক্ষা প্রদান করা হয়। এটি একটি মাধ্যমিক বিদ্যালয় পরিচালনা করে যেখানে প্রায় তিনশত শিক্ষার্থী অধ্যয়ন করে।
তিনি সৌরার ডায়ালাইসিস সেন্টারের প্রতিষ্ঠাতা পরিচালক। এটি স্বেচ্ছাসেবী মেডিকেল ট্রাস্ট কর্তৃক প্রতিষ্ঠিত হয়, যার চেয়ারম্যান তিনি। প্রতিষ্ঠার পর থেকে তিনি দারুল উলুম ইলাহিয়ার মুহতামিম।
প্রকাশনা
তিনি আইজাজুল কুরআন, কুরআন বোঝার যন্ত্র, রাফাতুল বারী এবং দ্য নিড ফর ডিভাইন গাইডেন্সের মতো ধর্মীয় বই লিখেছেন। তার অন্যান্য একাডেমিক প্রকাশনার মধ্যে রয়েছে:
সারে বিশ্ববিদ্যালয়
সারে বিশ্ববিদ্যালয় যুক্তরাজ্যের ইংল্যান্ডের সারের একটি কাউন্টি শহর গিল্ডফোর্ডে অবস্থিত একটি পাবলিক বিশ্ববিদ্যালয়।
গ্লিসারাইড
গ্লিসারলের তিনটি হাইড্রোক্সিল কার্যকরী মূলক রয়েছে যা এক, দুটি, বা তিনটি ফ্যাটি অ্যাসিডের সাহায্যে মনো-, ডাই এবং ট্রাইগ্লিসারাইড তৈরি করতে পারে। এই গঠনসমূহ তাদের ফ্যাটি অ্যাসিড অ্যালকাইল গ্রুপগুলিতে পরিবর্তিত হয় কারণ এগুলিতে বিভিন্ন কার্বন সংখ্যা, বিভিন্ন মাত্রায় অসম্পৃক্ততা এবং বিভিন্ন আকৃতি এবং ওলিফিনের অবস্থান থাকতে পারে।
অসম্পূর্ণ গ্লিসারাইড হল ফ্যাটি অ্যাসিডযুক্ত গ্লিসারলের এস্টার, যেখানে সমস্ত হাইড্রোক্সিল গ্রুপ এস্টারে পরিণত হয় না। যেহেতু তাদের কিছু হাইড্রোক্সিল মূলক মুক্ত অবস্থায় থাকে তাই তাদের অণুগুলি মেরুক প্রকৃতির হয়। অসম্পূর্ণ গ্লিসারাইড মনোগ্লিসারাইড (দুটি হাইড্রোক্সিল মূলক মুক্ত থাকে) বা ডাইগ্লিসারাইড (একটি হাইড্রোক্সিল মূলক মুক্ত থাকে) হতে পারে। লম্বা শিকল অসম্পূর্ণ গ্লিসারাইডের চেয়ে ক্ষুদ্র শিকল অসম্পূর্ণ গ্লিসারাইডসমূহ আরও দৃঢ়ভাবে মেরুযুক্ত এবং কয়েকটি কঠিন-থেকে-দ্রবীভূত ওষুধের জন্য দুর্দান্ত দ্রাবক বৈশিষ্ট্য রয়েছে, কিছু নির্দিষ্ট ওষুধের গঠনের উন্নতির ক্ষেত্রে এগুলি বহিরাগত হিসাবে মূল্যবান করে তোলে। অ্যাসাইলগ্লিসারলের সর্বাধিক সাধারণ রূপ হল ট্রাইগ্লিসারাইড, এর উচ্চ ক্যালরি মান আছে এবং সাধারণত প্রতি গ্রামে কার্বোহাইড্রেটের চেয়ে দ্বিগুণ শক্তি উৎপাদন করে।
অ্যাসাইলগ্লিসারাইড সংযোগ
অ্যাসাইলগ্লিসারাইড সংযোগ হল জৈব অ্যাসিড মূলক (যেমন ফ্যাটি অ্যাসিড) এবং গ্লিসারলের তিনটি হাইড্রোক্সিল মূলকের মধ্যে একটি সমযোজী বন্ধন।
রাজগড়
রাজগড় (Rajgarh) ভারতের হিমাচল প্রদেশ রাজ্যের সিরমৌর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫৫ মিটার (৫১০১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে রাজগড় শহরের জনসংখ্যা হল ২৫২৭ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে রাজগড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Rajgarh, Himachal Pradesh
আম্রপালি এক্সপ্রেস
অম্রপালি এক্সপ্রেস (গাড়ি ক্রমাঙ্ক: ১৫৭০৭ আপ/১৫৭০৮ ডাউন) ভারতের একটি দূরপাল্লার ট্রেন, যা বিহারের কাটিহার জংশন থেকে পাঞ্জাবের অমৃতসর জংশন পর্যন্ত প্রতিদিন পরিসেবা প্রদান করে। এই ট্রেনটি সঞ্চালনার করে উত্তর-পূর্ব সীমান্ত রেলওয়ে বিভাগ।
আশিকা লোকসভা কেন্দ্র
আশিকা লোকসভা কেন্দ্রটি ওড়িশা রাজ্যের গাঞ্জাম জেলায় অবস্থিত এবং ওড়িশার ২১ টি লোকসভা কেন্দ্রের একটি এবং ১৯৭১ সালের লোকসভা কেন্দ্রটি প্রতিষ্ঠিত হয়। ১৯৬২ - ১৯৭১ সাল অব্দি এটি ভাঞ্জানগর বিধানসভা কেন্দ্র হিসেবে পরিচিত ছিল। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই  লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৬২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর প্রমীলা বিষয়ী।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
অ্যা নিউ ডে ইন ওল্ড সানা
অ্যা নিউ ডে ইন ওল্ড সানা  ২০০৫ সালে ইয়েমেনে তৈরি একটি  রোমান্টিক নাট্য চলচ্চিত্র, যা ইয়েমেনি চলচ্চিত্র ইতিহাসের প্রথম চলচ্চিত্র । এটি ব্রিটিশ নাট্যকার এবং ইয়েমেন পূর্বপুরুষ পরিচালক বাদের বেন হিরসি পরিচালনা করেছেন  এবং আহমেদ আবদালী এই চলচ্চিত্রের প্রযোজনা করেন । এই পুরো চলচ্চিত্রটি ইয়েমেনের রাজধানী সানাতে দৃশ্যধারন করা হয় । চলচ্চিত্রটি মুক্তি পায় ২০০৫ সালে এবং কান ফিল্ম ফেস্টিভালে দেখানো প্রথম ইয়েমেনি চলচ্চিত্র ছিল এটি । ইয়েমেনি প্রথম চলচ্চিত্র হিসাবে সারাবিশ্বে এটি ব্যাপক আলোচনায় আসে । সারা বিশ্বে এই চলচ্চিত্রকে ইয়েমেনিদের জাগরণের চিহ্ন হিসাবে দেখতে শুরু করে । বিভিন্ন দেশের গুরুত্ব পূর্ণ পত্রিকা এবং সংবাদ মাধ্যমে অনেক গুরুত্তের সাথে এটি প্রচার করা হয় ।
নতুন এই চলচ্চিত্রের মাধ্যমের ইয়েমেন থেকে প্রথম ইয়েমেনি চলচ্চিত্র হিসেবে প্রকাশ হয়েছিল । এর মাধ্যমেই ইয়েমেনি চলচ্চিত্রের যাত্রা শুরু হয় । অ্যা নিউ ডে ইন ওল্ড সানা ছিল একটি স্বল্প দৈর্ঘ্যের চলচ্চিত্র । চলচ্চিত্রের চলমান সময় ছিল প্রায় ৮৬ মিনিট, এবং চলচ্চিত্রটি একই সাথে  ইংরেজি এবং আরবি (ইংরেজি সাবটাইটেল সহ) সংস্করণ মুক্তি পায়।
কান ছাড়াও, কায়রো আন্তর্জাতিক চলচ্চিত্র উত্সবে ছবিটি দেখানো হয়েছিল । কায়রোতেও আলোচনার শীর্ষে থাকে অ্যা নিউ ডে ইন ওল্ড সানা চলচ্চিত্রটি । কায়রোতে তার প্রদর্শনী শেষে, হরিসী সংস্কৃতির মিশরীয় মন্ত্রণালয়ের ১০০,০০০ পাউন্ডের একটি পুরস্কার পায় এই প্রথম ইয়েমেনি চলচ্চিত্র ।
চলচ্চিত্রটির পরিবেশক ছিল ফ্লেক্স ফিল্মস এন্টারটেনমেন্ট লিমিটেড এবং প্রযোজনা করেছিলেন আহমেদ আবদালি ।
কাহিনী সংক্ষেপ
ছবিটি মূল চরিত্র ফ্রেডেরিকোর নামের একজনের দৃষ্টিতে দেখানো হয়েছে, যিনি পেশায় একজন ইতালিয় ফটোগ্রাফার হিসাবে চলচ্চিত্রে অভিনয় করেছেন । যেখানে তারিক (ফেডেরিকোর বন্ধু তারেক)  এর বিলকিসের সাথে বিবাহের জন্য নির্ধারিত হয় কোন সময়ে । বিলকিস ছিলেন একজন ধনী বিচারকের কন্যা এবং সুন্দরী । যাইহোক, এক রাতে শহরের বাইরে  যখন ফেডেরিকো ঘুরতে বের হন । তখন ফেডেরিকো বিলকিস নামের একজন সুন্দরী মহিলাকে দেখেন এবং তখনই প্রথম দেখায় তাকে ভালো লাগে এবং তার সাথে প্রেমে জড়িয়ে পড়েন । এভাবেই চলচ্চিত্রের মূল কাহিনী এগোতে থাকে । এদিকে তারিক ফেডেরিকোর বন্ধু হওয়ায় এক ধরনের জটিলতা সৃষ্টি হয় । কারণ তারকের সাথে বিলকিসের বিবাহ ঠিক করা ছিল । চলচ্চিত্রটি ডিজনির একটি শর্ট নেয়ার মাধ্যমে শেষ হয় । যদিও হিরসি নিজেই শর্টটি পরিচালনা করেন ।
বাহারছড়া ইউনিয়ন, টেকনাফ
বাহারছড়া বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
আয়তন
বাহারছড়া ইউনিয়নের আয়তন ৩৭৮২ একর (১৫.৩১ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী বাহারছড়া ইউনিয়নের লোকসংখ্যা ১৯,৬৮২ জন। এর মধ্যে পুরুষ ১০,২৯১ জন এবং মহিলা ৯,৩৯১ জন।
অবস্থান ও সীমানা
টেকনাফ উপজেলার সর্ব-পশ্চিমে বাহারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৮ কিলোমিটার। এ ইউনিয়নের পূর্বে টেকনাফ সদর ইউনিয়ন ও হোয়াইক্যং ইউনিয়ন, উত্তরে উখিয়া উপজেলার জালিয়াপালং ইউনিয়ন এবং পশ্চিমে ও দক্ষিণে বঙ্গোপসাগর অবস্থিত।
প্রশাসনিক কাঠামো
বাহারছড়া ইউনিয়ন টেকনাফ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
বাহারছড়া ইউনিয়নের সাক্ষরতার হার ১৩.৪৫%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
বাহারছড়া ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। প্রধান যোগাযোগ মাধ্যম সিএনজি চালিত অটোরিক্সা এবং টমটম। এছাড়াও বর্তমানে মেরিন ড্রাইভ দিয়ে সমুদ্রের নান্দনিক সৌন্দর্য উপভোগ করতে করতে পুরো বাহারছড়া ইউনিয়ন ঘুরে বেড়ানো যায়।
খাল ও নদী
বাহারছড়া ইউনিয়নের দক্ষিণ-পশ্চিম সীমান্ত জুড়ে রয়েছে বঙ্গোপসাগর।
হাট-বাজার
বাহারছড়া ইউনিয়নের প্রধান হাট-বাজার হল শামলাপুর বাজার।
প্রথম মাহমুদ, সেলজুক সুলতান
নাসিরুদ্দিন মাহমুদ প্রথম সেলজুক সাম্রাজ্যের ১০৯২ থেকে ১০৯৪ সাল পর্যন্ত সুলতান ছিলেন। তিনি সুলতান হিসেবে প্রথম মালিক শাহের স্থলাভিষিক্ত হন, কিন্তু তিনি মালিক শাহ এবং আল্প আরসালান দ্বারা প্রতিষ্ঠিত সাম্রাজ্যের নিয়ন্ত্রণ লাভ করতে পারেননি।
সিংহাসন ও মৃত্যু
মালিক শাহের স্ত্রী তেরকেন খাতুন তার চার বছরের ছেলে মাহমুদের জন্য সিংহাসন জয়ের চেষ্টা করেছিলেন। তাকে বাগদাদে সুলতান হিসেবে ঘোষণা করা হয়েছিল।
মালিক শাহের বড় ছেলে বারকিয়ারুককেও সুলতান ঘোষণা করা হয়েছিল এবং হামাদানের কাছে বোরুজার্ডে দুই দাবিদারের সেনাবাহিনী যুদ্ধ করে। বারকিয়ারুকের বাহিনী জয়লাভ করে এবং রাজধানী ইসফাহান দখল করে। এরপর মাহমুদ ও তার মাকে উজির নিযামুল মুলকের পরিবারের হাতে হত্যা করা হয়।
মালিক শাহ প্রথমের মৃত্যুর পর উত্তরাধিকারী রাজ্যগুলো মহান সেলজুক সাম্রাজ্য থেকে বিভক্ত হয়ে যায়। আনাতোলিয়ায় মালিক শাহ প্রথমের উত্তরাধিকারী হয়েছিলেন কিলিজ আরসালান প্রথম, যিনি ইসফাহান থেকে পালিয়ে এসেছিলেন এবং সিরিয়ায় মাহমুদের চাচা তুতুশ প্রথম। আলেপ্পো এবং আমিদের অন্যান্য গভর্নররাও স্বাধীনতা ঘোষণা করেছিলেন। সেলজুক রাজ্যের এই অনৈক্য প্রথম ক্রুসেডের অপ্রত্যাশিত সাফল্যের জন্য খুব দ্রুতই রাস্তা খুলে দেয়, যেটি ১০৯৬ সালে শুরু হয়েছিল।
দত্তাত্রেয় উপনিষদ্‌
দত্তাত্রেয় উপনিষদ্‌ বা দত্তাত্রেয়োপনিষদ্‌ (दत्तात्रेय उपनिषत्) হল একটি হিন্দুশাস্ত্র। এটি দেবতা দত্তাত্রেয়ের প্রতি উৎসর্গিত। দত্তাত্রেয় উপনিষদ্‌ সংস্কৃত ভাষায় রচিত ১০৮টি উপনিষদের অন্যতম। এটি একটি বৈষ্ণব উপনিষদ্‌। বিষ্ণুকে এই উপনিষদের রচয়িতা মনে করা হয়। এটি অথর্ববেদের সঙ্গে যুক্ত। এখানে ঋষি দত্তাত্রেয়কে বিষ্ণুর একটি অবতার হিসেবে বন্দনা করা হয়েছে এবং দত্তাত্রেয়ের পূজায় ব্যবহৃত মন্ত্রগুলি লিপিবদ্ধ করা হয়েছে। দত্তাত্রেয় সম্প্রদায়ের কাছে এই উপনিষদ্‌টি একটি পবিত্র ধর্মগ্রন্থ।
মুক্তিকা ক্রমের ১০৮ উপনিষদের তালিকায় অথর্ববেদ বিভাগের ১১০ সংখ্যায় পাঠ্যটি তালিকাভুক্ত। অ্যান্টোনিও রিগোপলোসের মতে, এটি তান্ত্রিক শাখা থেকে উৎপন্ন এবং থেকে দেবী-উপাসনাকেন্দ্রিক শাক্ত সম্প্রদায়ের বিশেষ প্রভাব লক্ষিত হয়। আই. এম. পি. রিসাইডের মতে, দত্তাত্রেয় সম্প্রদায় দত্তাত্রেয় পূজা জনপ্রিয় করে তোলার পর এই উপনিষদ্‌ রচিত হয়।
বিষয়বস্তু
দত্তাত্রেয় উপনিষদ্‌ তিনটি খণ্ডে বিভক্ত। প্রথম খণ্ডে সৃষ্টিকর্তা ব্রহ্মা বিষ্ণুকে (নারায়ণ) জিজ্ঞাসা করেন, কীভাবে ‘সংসার সমুদ্র’ অর্থাৎ জন্ম ও মৃত্যুর চক্রের হাত থেকে রক্ষা পাওয়া যায়। বিষ্ণু বলেন যে, তিনি স্বয়ং ভগবান দত্তাত্রেয় (দত্ত) এবং দত্তাত্রেয়ের মূর্তিতে তাকে ধ্যান করলে সংসার সমুদ্রের হাত থেকে রক্ষা পাওয়া যায়। বিষ্ণুর পরামর্শক্রমে ব্রহ্মা দত্তাত্রেয়ের ধ্যান করে বুঝতে পারেন অনন্ত ও অদ্বিতীয় ব্রহ্ম ব্রহ্মাণ্ড ধ্বংসের পর অবশিষ্টাংশ রূপে পড়ে থাকেন।
দত্তাত্রেয়ের বিভিন্ন মন্ত্র কথিত হয়েছে। তন্ত্রে দেবতার একাক্ষর মন্ত্রের গুরুত্বপূর্ণ। দত্তাত্রেয়ের ‘দং’ মন্ত্রটিকে হংস এবং সকল জীবের আত্মা বলা হয়েছে। এই মন্ত্রের সম্প্রসারিত রূপ ‘দাং’ মন্ত্রটিকে পরব্রহ্ম বলা হয়েছে। ‘দং’ ও ‘দ্রং’ বীজমন্ত্রদুটি দত্তাত্রেয় পূজায় জনপ্রিয়। ‘ওঁ শ্রীঁ হ্রীঁ ক্লীঁ গ্লৌঁ দ্রাং’ – এই ষড়ক্ষরী মন্ত্রটিও দেওয়া হয়েছে। এই মন্ত্রটিতে তান্ত্রিক ও শাক্ত প্রভাব লক্ষিত হয়। ‘হ্রীঁ’ বীজের মাধ্যমে দত্তাত্রেয়ের শক্তির উল্লেখ করা হয়েছে। ‘শ্রীঁ’ বিষ্ণুর পত্নী লক্ষ্মীর বীজ। সেই সূত্রে লক্ষ্মী হলেন দত্তাত্রেয়ের শক্তি। এরপর অষ্টাক্ষরী মন্ত্র ‘দ্রাং দত্তাত্রেয়েয় নমঃ’ উল্লেখ করা হয়েছে। এটির অর্থ ‘দ্রাং দত্তাত্রেয়কে প্রণাম’। এই গ্রন্থের মতে দত্তাত্রেয়ায় শব্দের অর্থ সচ্চিদানন্দ এবং নমঃ শব্দের অর্থ আনন্দ। এরপর দ্বাদশাক্ষরী ও ষোড়শাক্ষরী দুটি মন্ত্র আছে। এগুলি হল যথাক্রমে ‘ওঁ আঁ হ্রীঁ ক্রোঁ এহি দত্তাত্রেয় স্বাহা’ ও ‘ওঁ ঐঁ ক্রোঁ ক্লীঁ ক্লৌঁ হ্রঁ হ্রীঁ হ্রৌঁ সৌঃ দত্তাত্রেয়ায় স্বাহা’। দুটি মন্ত্রেই শাক্ত প্রভাব দেখা যায়। এই মন্ত্রগুলিতে শিব ও শক্তির মতো দত্তাত্রেয় ও লক্ষ্মীর সম্পর্ক দেখানো হয়েছে। এই মন্ত্রগুলির ছন্দ বৈদিক ছন্দ গায়ত্রী, ঋষি সদাশিব (যিনি এই মন্ত্র রচনা করেছেন বলে মনে করা হয়) এবং মন্ত্রের দেবতা দত্তাত্রেয়।
এরপর ‘দত্তাত্রেয় হরে কৃষ্ণ...’ বলে অনুষ্টুপ ছন্দে একটি মন্ত্র রয়েছে। এখানে দত্তাত্রেয়কে বিষ্ণুর অন্যান্য নাম হরি ও কৃষ্ণ নামে বন্দনা করা হয়েছে। এই মন্ত্রে দত্তাত্রেয়কে নগ্ন ঋষি ও আনন্দমত্ত মৌনী মুনি বলে বর্ণনা করা হয়েছে। এখানে তাকে শিশু ও পিশাচ বলা হয়েছে। শেষে তাকে জ্ঞানসমুদ্র ও মহৎ গুরু রূপে বর্ণনা করা হয়েছে। এটিই দত্তাত্রেয়ের সবচেয়ে জনপ্রিয় মন্ত্র।
শেষ খণ্ডে ঔপনিষদ্‌ সাহিত্যের প্রথানুসারে এই গ্রন্থ পাঠের ফল বর্ণিত হয়েছে। যিনি বিদ্যা ও এই গ্রন্থের সব কটি পবিত্র মন্ত্র শিক্ষা করেন, তিনি অসংখ্যবার গায়ত্রী মন্ত্র, শ্রীরুদ্রচমকম্‌ স্তোত্র ও ওঁ জপের ফল ভোগ করেন এবং সকল পাপ মুক্ত হন।
টীকা ও কালনিরূপণ
দত্তাত্রেয় উপনিষদ্‌ ছাড়াও জাবালা উপনিষদ্‌ এবং দুটি সন্ন্যাস এবং দুটি যোগ উপনিষদে (শাণ্ডিল্য উপনিষদ্‌ সহ) দত্তাত্রেয়ের উল্লেখ আছে। জাবালা উপনিষদ্‌ বাদে দত্তাত্রেয় উপনিষদ্‌ সহ বাকি সবকটিই পরবর্তীকালের রচনা বলে মনে করা হয়। এগুলি মধ্যযুগে খ্রিস্টীয় ১৪শ-১৫শ শতাব্দী নাগাদ রচিত। দত্তাত্রেয় উপনিষদ্‌ শাক্ত উপনিষদ্‌গুলির মতো একটি সাম্প্রদায়িক উপনিষদ্‌। এনসাইক্লোপিডিয়া অফ হিন্দুইজম অনুসারে, পরবর্তীকালের উপনিষদ্‌গুলি প্রকৃত উপনিষদ্ নয়। কারণ, এই মর্যাদা গবেষকরা শুধুমাত্র মুখ্য উপনিষদ্‌গুলিকেই দিয়ে থাকেন। দত্তাত্রেয় উপনিষদ্‌কে সাম্প্রদায়িক ও তান্ত্রিক উপনিষদ্‌ বলা হয়। মনে করা হয়, সাম্প্রদায়িক চিন্তাভাবনার প্রচারে এই ধরনের উপনিষদ্‌গুলি উপনিষদ্‌ নামটির যথেচ্ছ অপপ্রয়োগ করেছে।
হুমায়ূন আহমেদ (দ্ব্যর্থতা নিরসন)
হুমায়ূন আহমেদ বলতে যাদেরকে বোঝানো হতে পারে;
আবদুল ওয়াসেয়
মাওলানা আবদুল ওয়াসেয় একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য।
রাজনৈতিক ও কর্মজীবন
মার্চ ২০১৩ সালে তিনি বেলুচিস্তানের প্রাদেশিক পরিষদের নির্বাচনে বিরোধী দলের নেতা হয়েছিলেন।
তিনি ২০১৮ সালের পাকিস্তানের সাধারণ নির্বাচনে মুত্তাহিদা মজলিস-এ-আমলের প্রার্থী হিসাবে নির্বাচনী এলাকা এনএ -২৫৭ (কিল্লা সাইফুল্লাহ-কাম-ঝোব-কাম-শেরানী) আসন থেকে পাকিস্তানের জাতীয় পরিষদের সদস্য নির্বাচিত হয়েছিলেন।
জ্যাক সন্ডার্স
জন ভিক্টর সন্ডার্স (Jack Saunders; জন্ম: ২১ মার্চ, ১৮৭৬ - মৃত্যু: ২১ ডিসেম্বর, ১৯২৭) ভিক্টোরিয়া রাজ্যের মেলবোর্নে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ক্রিকেটে ভিক্টোরিয়া ক্রিকেট দলের প্রতিনিধিত্ব করেছেন জ্যাক সন্ডার্স। দলে তিনি মূলতঃ বামহাতি মিডিয়াম কিংবা স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন।
খেলোয়াড়ী জীবন
১৯০২ থেকে ১৯০৮ সময়কালে অস্ট্রেলিয়ার পক্ষে ১৪ টেস্টে অংশ নিয়েছিলেন। ১৪-১৮ ফেব্রুয়ারি, ১৯০২ তারিখে অনুষ্ঠিত সিডনি টেস্টে সফরকারী ইংল্যান্ডের বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে পাঁচ-উইকেট লাভ করেন তিনি। এরপর থেকেই সমগ্র খেলোয়াড়ী জীবনে ৭৯ উইকেট লাভের দিকে ধাবিত হন।
১৯০২ সালে জো ডার্লিংয়ের অধিনায়কত্বে ইংল্যান্ড ও দক্ষিণ আফ্রিকা সফর করেন। বামহাতি ধীরগতি বোলার হিসেবে ব্যাপক সফলতা পান। এছাড়াও শুষ্ক মৌসুমে সফলতার মুখ দেখেছেন। সমগ্র খেলোয়াড়ী জীবনে সকল স্তরের ক্রিকেটে ১৭-এর কিঞ্চিৎ বেশি রান দিয়ে ১২৭ উইকেট তুলে নেন।
চারটি টেস্ট খেলায় ২৬-এর বেশি রান খরচায় আঠারোজনকে প্যাভিলিয়নে ফেরৎ পাঠান। শেফিল্ডে অনুষ্ঠিত টেস্টে অস্ট্রেলিয়া ১৪৩ রানের জয় পায়। প্রথম ইনিংসে ৫০ রানের বিনিময়ে পাঁচ-উইকেট পেলেও দ্বিতীয় ইনিংসে ১২ ওভারে ৬৮ রান দিয়ে কোন উইকেট লাভে ব্যর্থ হন। ম্যানচেস্টারে ৩ রানের জয়ী খেলায় সন্ডার্স অবিষ্মরণীয় ভূমিকা রাখেন। রোডসের সাথে টেট শেষ উইকেটে জুটি গড়লে তিনি তাকে বোল্ড করেন।
ইংল্যান্ডের বিপক্ষে ২৫.৩২ রান গড়ে ৬৪ উইকেট পান। অন্যদিকে দক্ষিণ আফ্রিকার বিপক্ষে ১৫ উইকেট পান ১১.৭৩ গড়ে। জোহেন্সবার্গে নিজস্ব সেরা ৭/৩৪ লাভ করেন।
অবসর
ভিক্টোরিয়ার পক্ষে সর্বশেষ খেলায় অংশ নেয়ার পর নিউজিল্যান্ডে বসতি গড়েন। সেখানে তিনি ওয়েলিংটনের প্রতিনিধিত্ব করেন। ৫১ বছর বয়সে ২১ ডিসেম্বর, ১৯২৭ তারিখে ভিক্টোরিয়ার মেলবোর্নে অস্ত্রোপাচারকালে জ্যাক সন্ডার্সের দেহাবসান ঘটে।
কালিপদ বাউরি
কালিপদ বাউরি একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি ১৯৭১ সালে পশ্চিমবঙ্গ বিধানসভায় গঙ্গাজলঘাটি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২ জানুয়ারি মৃত্যুবরণ করেন।
স্থুল মহানগরীর উৎপাদন
স্থুল মহানগরীর উৎপাদন ( জিএমপি: গ্রস মেট্রোপলিটন প্রোডাক্ট) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন মহানগর পরিসংখ্যানগত অঞ্চলে উৎপাদিত সমস্ত চূড়ান্ত পণ্য এবং পরিষেবাদির মূল্যের একটি আর্থিক মাপকাঠি। জিএমপি প্রাক্কলন সাধারণত এই জাতীয় অঞ্চলের মধ্যে তুলনামূলক অর্থনৈতিক কর্মক্ষমতা তুলনা করতে ব্যবহৃত হয়।
যুক্তরাষ্ট্র
জিএমপি মার্কিন যুক্তরাষ্ট্রের বাণিজ্য বিভাগের মধ্যে অর্থনৈতিক বিশ্লেষণ ব্যুরো কর্তৃক বার্ষিক গণনা করা হয়। এটি কেবল মেট্রোপলিটন অঞ্চলগুলির জন্য করা হয়। মাইক্রোপলিটন অঞ্চল, মেট্রোপলিটন বিভাগ এবং সম্মিলিত পরিসংখ্যান অঞ্চল এবং বিএএ অর্থনৈতিক অঞ্চলের জন্য এটি করা হয় না।
ন্যূনতম পৃষ্ঠ
গণিতে, ন্যূনতম পৃষ্ঠ হলো একটি পৃষ্ঠ যে স্থানীয়ভাবে তার এলাকা নূন্যতম করে দেয়। এটি শূন্য গড় বক্রতার সমতুল্য (সংজ্ঞা নিচে দেখুন)। "ন্যূনতম পৃষ্ঠ" শব্দটি ব্যবহার করা হয় কারণ এই পৃষ্ঠতল মূলত সেই পৃষ্ঠকে উত্থাপিত করে যা মোট পৃষ্ঠ এলাকা নূন্যতম করে। এলাকার গঠন- হ্রাসমান ন্যুনতম পৃষ্ঠ তৈরি করা যেতে পারে, সাবান জলে একটি তারের ফ্রেম ডুবিয়ে, তৈরি হয় সাবান ফিল্ম, যা নূন্যতম পৃষ্ঠ যার সীমানা তারের ফ্রেম। তবে শব্দটি আরও সাধারণ পৃষ্ঠতলের জন্য ব্যবহৃত হয় যা স্ব-ছেদ বা সীমাবদ্ধ নাও থাকতে পারে। একটি নির্দিষ্ট সীমাবদ্ধতার জন্য বিভিন্ন নূন্যতম পৃষ্ঠ থাকতে পারে যাদের আলাদা আলাদা অঞ্চল (উদাহরণস্বরূপ: ন্যূনতম পৃষ্ঠের পুনরাবৃত্তি): প্রমাণ সংজ্ঞা কেবল স্থানীয় সর্বোত্তম এর সাথে সম্পর্কিত, বিশ্বব্যাপী সর্বোত্তম এর সাথে নয় ।
সংজ্ঞা
নূন্যতম পৃষ্ঠ R3 এর বিভিন্ন সমতুল্য ভাবে সংজ্ঞায়িত করা যায়: তথ্যটি জ তারা সমতুল্য ভাবে স্পষ্ট করে কীভাবে নূন্যতম পৃষ্ঠ তত্ব গণিতের বিভিন্ন নিয়মের মধ্যে লুকিয়ে আছে, বিশেষত ডিফারেন্সিয়াল জিওমেট্রি, পরিবর্তনশীল সমাকলন, সম্ভাব্য তত্ত্ব, জটিলতা বিশ্লেষণ, গাণিতিক পদার্থবিদ্যা। বিঃদ্রঃ এই বৈশিষ্ট্য আঞ্চলিক: সেখানে আরও পৃষ্ঠতল থাকতে পারে যেগুলো নূন্যতম এলাকা অনুরূপ বিশ্বব্যাপী পরিধির সাথে। এই সংজ্ঞা টি দ্বিমাত্রিক নূন্যতম পৃষ্ঠের উদাহরণ স্বরূপ যেমন জিওডেসিক্স। ইয়ং―ল্যাপলাস সমীকরণ অনুসারে সাবান জল পর্দার বক্রতা দুই পাশের চাপের পার্থক্যের সমানুপাতিক: যদি এটা শূন্য হয়, পর্দার গড় বক্রতা শূন্য। চিহ্নিত যে, এই সংজ্ঞা অনুসারে গোলাকার বুদবুদ গুলি নূন্যতম পৃষ্ঠ নয়। যখন মোট এলাকা নূন্যতম করে অভ্যন্তরীণ আয়তন এর উপর বাধা সৃষ্টি করে, যাদের একটি ধনাত্মক চাপ থাকে।
এই সংজ্ঞা টির সরাসরি ইঙ্গিত হলো যে পৃষ্ঠের উপর সকল বিন্দু হলো জিন বিন্দু, সমান এবং বিপরীত মুখ্য বক্রতার সাথে। ১৭৬২ সালে এই সংজ্ঞার মধ্যে আংশিক অবকলন সমীকরণ খুঁজে পান ল্যাগরাঞ্জ এবং ১৭৭৬ সালে জেন ব্যাপ্টিস্ট মিউশনিয়ের আবিষ্কার করেন যে এটা অদৃশ্য গড় বক্রতাকে ইঙ্গিত করে। এই সংজ্ঞাটি ন্যূনতম পৃষ্ঠকে হার্মনিক অপেক্ষক এবং সম্বাভ্য তত্ত্ব এর সাথে মিলিত করে। এই সংজ্ঞাটির একটি সরাসরি ইঙ্গিত এবং সুরেলা অপেক্ষকের সর্বচ্চ নীতি হলো যে R3 এর মধ্যে কোনো সম্পূর্ণ নিবিড় নূন্যতম পৃষ্ঠ নেই। এই সংজ্ঞা অনুসারে গড় বক্রতা হলো গঠন কার্যের গমনপথের অর্ধেক, যা গাউস মাপের অমৌলিকের সাথে যুক্ত। যদি অভিক্ষিপ্ত গাউস মানচিত্র কসি―রিম্যান সমীকরণ মেনে চলে তাহলে গমনপথ অদৃশ্য হবে অথবা M এর প্রত্যেক বিন্দু নাভিসংক্রান্ত হবে, যে ক্ষেত্রে এটি গোলকের অংশ। আঞ্চলিক নূন্যতম এলাকা এবং পরিবর্তন সংক্রান্ত সংজ্ঞাগুলি R3 এর চেয়ে অন্যান্য রিমান মানিফল্ড নূন্যতম পৃষ্ঠকে অনুমতি দেয়।
ইতিহাস
নুন্যতম পৃষ্ঠ তত্ব ল্যাগরাঞ্জ এর দ্বারা শুরু হয়েছিল, যিনি ১৭৬২ সালে একটি প্রদত্ত বদ্ধ কনট্যুর জুড়ে বিস্তৃত অন্ততপক্ষে এলাকার z = z(x, y) পৃষ্ঠের সন্ধানের বৈচিত্রগত সমস্যাটি বিবেচনা করেন। সমাধানটির জন্য তিনি ইউলার―ল্যাগরাঞ্জ সমীকরণ এর উদ্ভাবন করেছিলেন তিনি প্লেনের বাইরে কোন সমাধান খুঁজে পেতে সফল হননি। ১৭৭৬ সালে জিন ব্যাপটিস্ট মেরী মিউশনিয়ের আবিষ্কার করেন যে হেলিকইড এবং ক্যাটেনইড এই সমীকরণকে সন্তুষ্ট করে, এবং অবকলন সমীকরণটি পৃষ্ঠের গড় বক্রতার দ্বিগুন, শেষ হয় শূন্য গড় বক্রতা পৃষ্ঠগুলি হলো হ্রাসমান এলাকা।
ল্যাগরাঞ্জ সমীকরণকে বিস্তৃত করে ১৭৯৫ সালে গস্পর্ড মঞ্জ এবং লেজেন্দ্রে সমাধান পৃষ্ঠের বিবরণ সূত্র উদ্ভূত করেছিলেন। ১৮৩০ সালে যখন হেইনরিচ চা‌‌‌র্ক সফলভাবে এইগুলিকে ব্যবহার করেন তার পৃষ্ঠ উদ্ভাবনের জন্য, পকৃতপক্ষে এইগুলিকে অব্যবহারযোগ্য হিসাবে গন্য কইরা হতো। ১৮৪২/৪৩ সালে ক্যাটালান প্রমাণ করেন যে শুধুমাত্র হেলিকইড হলো সরলরেখাঁকিত ক্ষুদ্র পৃষ্ঠ। অগ্রগতি সেই শতাব্দীর মাঝ পর্যন্ত সুন্দরভাবে বিলম্বিত ছিল, যখন জটিল পদ্ধতিতে ব্যরলিং সমস্যা সমাধান করা হয়েছিল। নূন্যতম পৃষ্ঠের প্রথম স্বর্ণযুগ সূত্রপাত হয়। ১৮৬৫ সালে সচবর্জ নিয়মিত চতুর্ভুজের জন্য প্লাটিউ সমস্যার সমাধান খুঁজে পান এবং ১৮৬৭ সালে সাধারণ চতুর্ভুজের জন্য (তার পর্যায়কালীন পৃষ্ঠ পরিবার নির্মাণের অনুমতি দেয়) জটিল পদ্ধতি ব্যবহার করে। বেইএরস্ত্রাস এবং এননেপের আরও কিছু দরকারি বিবরণ সূত্রের উন্নীত করেছিলেন, নূন্যতম পৃষ্ঠের সাথে দৃঢভাবে জটিলতা বিশ্লেষণ এবং হার্মোনিক অপেক্ষক। আরও গুরুত্বপূর্ণ অবদানগুলি এসেছিল বেল্টরামি, বননেট, দারবৌক্স, লিয়ে, রেইমান, সেরেট এবং উইনগার্টেন এর কাছে থেকে। ১৯২৫ এবং ১৯৫০ সালের মাঝখানে নূন্যতম পৃষ্ঠ তত্ব পুনরায় সক্রিয় হয়, এখন প্রধান উদ্দেশ্য ছিল ননপ্যারামেট্রিক নূন্যতম পৃষ্ঠ। জেএসসি ডাগ্লাস এবং টিবর রাডো এর দ্বারা প্লাটিউ সমস্যার সম্পূর্ণ সমাধান ছিল প্রধান ধারাবাহিকতার ধাপ। নির্দিষ্ট মোট বক্রতার সম্পূর্ণ নূন্যতম পৃষ্ঠের উপর বের্নস্টাইন সমস্যা এবং রবার্ট অস্সেরমান এর কার্য ছিলো গুরুত্বপূর্ণ। আবার পুনরাবির্ভাব হয় ১৯৮০ সালে। এক কারণ হলো সিলসো কোস্টা দ্বারা ১৯৮২ সালে আবিষ্কৃত একটি আবিষ্কার যা এই ধারণাটি প্রত্যাখ্যান করে যে বিমান, ক্যাটেনইড এবং হেলিকোইডটি একেবারে সম্পূর্ণ সংমিশ্রিত ন্যূনতম পৃষ্ঠতলের R3 এর সীমিত টপোলজিক্যাল প্রকার। পুরানো পারামেট্রিক পদ্ধতি ব্যবহার করে এটি নতুন কাজ অনুপ্রাণিত না শুধুমাত্র, কিন্তু "গ্রামীণ সমস্যা" সমাধান করার জন্য গবেষিত পৃষ্ঠাসমূহ এবং সংখ্যাসূচক পদ্ধতিগুলির দৃশ্যমান করার জন্য কম্পিউটার গ্রাফিক্সের গুরুত্ব প্রদর্শন করা হয়েছে (যখন পৃষ্ঠ প্যাচ নির্ধারণে যৌথ পৃষ্ঠের পদ্ধতি ব্যবহার করা হয় যা একটি বৃহত্তর সমান্ত্রীয় পৃষ্ঠে একত্রিত হতে পারে, একটি এমবেডেড পৃষ্ঠ উৎপাদন কিছু নির্দিষ্ট পরামিতি সংখ্যাগতভাবে মিলিত হতে হবে)। আরেকটি কারণ হল, এইচ. কার্চারের যাচাইকরণ ছিল যে ১৯৭০ সালে অ্যালান সচেন দ্বারা পরীক্ষামূলকভাবে নিখুঁত পর্যায়ক্রমিক সংক্ষিপ্ত পরিমাপের বর্ণনা করা হয়। এই পৃষ্ঠ পরিবারগুলির একটি ধনী মেনাগেরিয়ে এবং পুরানো থেকে নতুন পৃষ্ঠ আহরণ পদ্ধতি নেতৃত্ব হয়েছে, উদাহরণস্বরূপ হ্যান্ডেল যুক্ত করে বা তাদের বিকৃত করে। বর্তমানে ক্ষুদ্রতম উপরিভাগের তত্ত্ব অন্যান্য পরিবর্ধনশীল জ্যামিত্যগুলির মধ্যে সর্বনিম্ন সামানিফ্লডগুলিতে বৈচিত্রপূর্ণ, গাণিতিক পদার্থবিজ্ঞানের সাথে সম্পর্কিত (যেমন ইতিবাচক ভর ধারণা, পেনরোজ অনুমান), এবং তিন-একাধিক জ্যামিতি (উদাহরণস্বরূপ স্মিথ অনুমান, পঁচানো কল্পনা, থার্স্টন জিওমেট্রিজেশন কনজেকচার।
উদাহরণ
ন্যূনতম পৃষ্ঠতলের প্রাচীন উদাহরণগুলি হল: ঊনবিংশ শতাব্দীর সোনার যুগের পৃষ্ঠতলগুলি: আধুনিক পৃষ্ঠতলের অন্তর্ভুক্ত:
সাধারণীকরণ এবং অন্যান্য ক্ষেত্রগুলির লিঙ্ক
R3 এর তুলনায় অন্য ম্যানিফোল্ডগুলিতে ন্যুনতম পৃষ্ঠতলগুলিকে সংজ্ঞায়িত করা যেতে পারে, যেমন হাইপারবোলিক স্পেস, হাই-ডাইমেনশনাল স্পেস বা রিমেম্যানিয়ান মানিফল্ডস।
ন্যূনতম পৃষ্ঠের সংজ্ঞাটিকে সাধারণকরণ/বর্ধিত করা যেতে পারে ধ্রুবক-গড়-ঘনত্বের উপর: পৃষ্ঠতল একটি ধ্রুবক গড় বক্রতার সঙ্গে, যা শূন্যের সমান প্রয়োজন নেই।
বিচ্ছিন্ন অবকলন জ্যামিতির মধ্যে অসংগত ন্যূনতম পৃষ্ঠতলের অধ্যয়ন করা হয়: ত্রিভুজগুলির সরলীকৃত কমপ্লেক্স যা তাদের আয়তক্ষেত্রের অবস্থানগুলির সামান্য পরিবর্তনগুলির নিচে, তাদের এলাকাকে ছোট করে। এই ধারাবাহিকতা প্রায়ই সংখ্যাগতভাবে আনুমানিক ন্যূনতম পৃষ্ঠতলের জন্য ব্যবহৃত হয়, এমনকি কোনো জানা বদ্ধ সমীকরণ।
ব্রাউনিয়ান গতি নুন্যতম পৃষ্ঠে কমপ্লেক্সের বিভিন্ন উপাদানের সম্ভাব্য প্রমাণের দিকে পরিচালিত করে।
ন্যুনতম পৃষ্ঠতল তীব্র বৈজ্ঞানিক অধ্যয়নের একটি ক্ষেত্র হয়ে গেছে, বিশেষ করে আণবিক ইঞ্জিনিয়ারিং এবং উপকরণ বিজ্ঞান এলাকায়, জটিল সামগ্রীগুলির স্ব-সমাবেশে তাদের প্রত্যাশিত আবেদনের কারণে।
সাধারণ আপেক্ষিকতায় নুন্যতম পৃষ্ঠ একটি ভূমিকা পালন করে। আপাত দিগন্ত (প্রান্তিকভাবে বহিরাগত ফাঁকা পৃষ্ঠ) একটি সংক্ষিপ্ত হাইফার সারফেস, ব্ল্যাক হোলের তত্ত্বকে ন্যূনতম পৃষ্ঠতলের এবং প্লেটোর সমস্যার সাথে যুক্ত করা।
নুন্যতম পৃষ্ঠগুলি আধুনিক নকশাগণ দ্বারা ব্যবহৃত জেনেরটিভ ডিজাইন টুলবক্স এর অংশ। আর্কিটেকচারে অনেক আগ্রহ আছে টনসিল কাঠামোর মধ্যে, যেগুলি নুন্যতম পৃষ্ঠের সাথে গভীরভাবে সম্পর্কযুক্ত। একটি বিখ্যাত উদাহরণ হল ফ্রেই অট্ট এর অলিম্পিয়াপার্ক ইন মুনিচ, সাবান সারফেস দ্বারা অনুপ্রাণিত হয়ে।
শিল্প বিশ্বের মধ্যে, রবার্ট ইংমন (১৯২৭-), রবার্ট লংহুরস্ট (১৯৪৯-), এবং চার্লস ও পেরি (১৯২৯-২০১১) এর ভাস্কর্যের মধ্যে ন্যূনতম পৃষ্ঠতলের ব্যাপকভাবে অনুসন্ধান করা হয়েছে।
পানী
পানী (Thirst) হচ্ছে ২০১৪ সাল ১২ সেপ্টেম্বর তারিখে মুক্তি লাভ করা একটি অসমীয়া চলচ্চিত্র। যদুমণি দত্ত পরিচালনা করা ছায়াছবিটির প্রযোজনা যৌথভাবে আসাম রাজ্য চলচ্চিত্র নিগম (বিত্ত এবং উন্নয়ন) এবং জে পি ফিল্ম্‌সের ব্যানারে যদুমণি দত্তের। দীপক কুমার গগৈর একটি একাংক নাটকের আধারে যদুমণি দত্তর চিত্রনাট্যে পানী একটি সমসাময়িক সামাজিক-রাজনৈতিক পটভূমিতে নির্মিত চলচ্চিত্র। ২০১৩ সাল নভেম্বর মাসে কলকাতা আন্তর্জাতিক চলচ্চিত্র উৎসবে ছায়াছবিটির প্রিমিয়ার হয়।
কাহিনী
সরকারের কথা এবং কাজের মধ্যে সর্বদা পার্থক্য দেখা যায়। সরকার দেয়া প্রতিশ্রুতি এবং সেই প্রতিশ্রুতি কতদূর পূরণ হয় তার আধারেই ছায়াছবিটির কাহিনী নির্মিত।
রাজনগর (ছত্তরপুর)
রাজনগর (Rajnagar) ভারতের মধ্য প্রদেশ রাজ্যের ছত্তরপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৩ মিটার (৮৯৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজনগর (ছত্রপুর) শহরের জনসংখ্যা হল ১২,৪৪২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে রাজনগর (ছত্রপুর) এর সাক্ষরতার হার কম।
মন মানে না (১৯৯২-এর চলচ্চিত্র)
পটভূমি
শান্তুনু এবং শিখা তাদের বন্ধুদের সাথে পিকনিক করছে এবং দম্পতি একে অপরকে উপস্থিতি উপভোগ করেন। শান্তনুর ব্যারিস্টার বাবা ভবতোষ বোস, তার ছেলেকে আদেশ দিয়েছেন সে যেন বি.কম. শেষ করার পরে আইন নিয়ে পড়াশুনো করে। যদিও শিখা জীবনের একটু অন্য রকম দৃষ্টিভঙ্গি: তার বড় মামা চান সে যেন নাটকে অভিনয় করে, মেজ মামা গানের খুব পছন্দ করেন তাই সে যেন গান শেখে এবং ছোট মামা ক্যারাটে করেন তাই সে যেন ক্যারাটে শেখে তাদের সবার মধ্যে একটি জিনিসের মিল ছিল, তারা প্রতেকেই শিখাকে ভালবাসে।
শিখা ও শান্তুনু প্রেমে পড়ে। শান্তুনু তাকে তার মায়ের সাথে পরিচয় করিয়ে দেয়; তার মেয়ে পছন্দ হয় তার ছেলের বউ হিসাবে। তবে তার বাবা তাদের একবার রাস্তায় দেখেছিলেন এবং তাই তিনি তার মতামত তাড়াতাড়ি দিতে নারাজ হলেন। তিনি তার স্ত্রীকে শিখার সম্পর্কে আরও খোজ নিতে বলেন। পরবর্তীকালে, শান্তুনুর বাবা শিখাকে পছন্দ করেন এবং তার ছেলের সাথে শিখার বিয়ের বিষয়ে কথা বলতে তার মামাদের সাথে দেখা করার সিদ্ধান্ত নেন এবং দেখা করেন, তবে শিখার মামারা শান্তুনুকে তাদের ভাগ্নীর উপযুক্ত মনে করেন না।
এই পরিস্থিতিতে শান্তুনু একটা রাস্তা বার করে। সে স্বতন্ত্রভাবে শিখার মামাদের প্রভাবিত করার চেষ্টা করে এবং সে সফলও হয়। শিখার মামারা সিদ্ধান্ত নেন যে পাত্র তারা ঠিক করবেন, শিখা তাকেই বিয়ে করবে; তারা জানত না যে তাদের সবার পছন্দ একই পাত্র, শান্তুনু। তারা শান্তুনুর করা কাণ্ড জানতে পেরে রেগে যায়। মামাদের সিদ্ধান্তে শিখার মন ভেঙ্গে যায়, অগথা মামারা তাদের ভুল বুঝতে পারে যে তাদের রাগ করা ঠিক হয়নি, তাদের ব্যবহার শিখাকে আঘাত করছে। তৎক্ষণাৎ তারা সিদ্ধান্ত নেয় শিখার সাথেই শান্তুনু বিয়ে দেবেন। শান্তুনুর বাবা মাও মামাদের সাথে একমত হন এবং তারা শান্তুনু এবং শিখা বিয়ে দিয়েদেন।
বহিঃসংযোগ
মন মানে না
টিউলিপ সিদ্দিক
প্রাথমিক জীবন
শেখ রেহানা ও শফিক সিদ্দিকীর মেয়ে টিউলিপ সিদ্দিক ১৯৮২ সালে লন্ডনের মিচামে সেন্ট হেলিয়ার হাসপাতালে জন্মগ্রহণ করেন।
তার শৈশব কেটেছে বাংলাদেশ, ভারত এবং সিঙ্গাপুরে। ১৫ বছর বয়স থেকে তিনি হ্যাম্পস্টিড ও কিলবার্নে বসবাস করছেন। এই এলাকায় স্কুলে পড়েছেন ও কাউন্সিলর হিসেবে দায়িত্ব পালন করেছেন। লন্ডনের কিংস কলেজ থেকে পলিটিক্স, পলিসি ও গভর্নমেন্ট বিষয়ে তার স্নাতকোত্তর ডিগ্রি রয়েছে। মাত্র ১৬ বছর বয়সে লেবার পার্টির সদস্য হওয়া টিউলিপ অ্যামনেস্টি ইন্টারন্যাশনাল গ্রেটার লন্ডন অথরিটি এবং সেইভ দ্য চিলড্রেনের সঙ্গেও কাজ করেছেন। ২০১০ সালে ক্যামডেন কাউন্সিলে প্রথম বাঙালি নারী কাউন্সিলর নির্বাচিত হন তিনি।
রাজনৈতিক জীবন
ব্রিটেনের ৫৬ তম সাধারণ নির্বাচনে হ্যাম্পস্টিড ও কিলবার্ন আসন থেকে এমপি পদে বিজয়ী হয়েছেন বঙ্গবন্ধু শেখ মুজিবুর রহমানের নাতনি, শেখ রেহানা ও শফিক সিদ্দিকীর জ্যেষ্ঠ কন্যা ও প্রধানমন্ত্রী শেখ হাসিনার ভাগ্নি টিউলিপ। ২০১৫ সালের নির্বাচনে টিউলিপের জয়ের ব্যবধান ছিল এক হাজার ১৩৮ ভোট। ৭ মে ১ হাজার ১৩৮ ভোটের ব্যবধানে ক্ষমতাসীন কনজারভেটিভ পার্টির প্রার্থীকে পরাজিত করে বিজয়ী হয়েছিলেন টিউলিপ। টিউলিপ সিদ্দিকী পেয়েছিলেন ২৩ হাজার ৯৭৭ ভোট। আর কনজারভেটিভ পার্টির সায়মন মার্কাস পেয়েছেন ২২ হাজার ৮৩৯ ভোট। দুইবছর পর ২০১৭ সালে টিউলিপ সিদ্দিক আবারও জিতলেন যুক্তরাজ্যে। এবার ভোটের ব্যবধান বেড়েছে দশগুণেরও বেশি। লন্ডনের হ্যাম্পস্টেড অ্যান্ড কিলবার্ন আসন থেকে লেবার পার্র্টির প্রার্থী টিউলিপ পেয়েছেন ৩৪ হাজার ৪৬৪ ভোট। তার নিকটতম প্রতিদ্বন্দ্বী কনজারভেটিভ দলের প্রার্থী ক্লেয়ার লুইচ লিল্যান্ড পেয়েছেন টিউলিপের অর্ধেক ভোট। তার পক্ষে রায় দিয়েছেন মাত্র ১৮ হাজার ৯০৪ জন।
২০১৫ সালে টিউলিপ ব্রিটিশ লেবার পার্টির ছায়া মন্ত্রিপরিষদে সংস্কৃতি, গণমাধ্যম ও ক্রীড়া বিষয়ক প্রতিমন্ত্রী হয়।
২০১৭ সালে ব্রিটেনের লেবার পার্টির ছায়া শিক্ষামন্ত্রীর দায়িত্ব নিয়েছেন বঙ্গবন্ধুর নাতনি টিউলিপ সিদ্দিক এমপি।
ব্যক্তিগত জীবন
স্বামী ক্রিস পার্সির সঙ্গে টিউলিপ সিদ্দিক লন্ডনে বসবাস করেন। এই দম্পতির এক ছেলে ও এক  মেয়ে রয়েছে।  মেয়ে আজালিয়া জয় পার্সির ও রাফায়েল মুজিব সেন্ট জন পার্সি।
জিডিপির ঘনত্ব
তথ্যসূত্র
GDP density
রাকিন আহমেদ
রাকিন আহমেদ (জন্ম: ৩১ মে ১৯৯৩) একজন বাংলাদেশী ক্রিকেটার। তার লিস্ট এ ক্রিকেটে অভিষেক পারটেক্স স্পোর্টিং ক্লাব হয়ে ২০১৬-১৭ ঢাকা প্রিমিয়ার ডিভিশন ক্রিকেট লিগে ১১ মে ২০১৭ সালে। তার প্রথম শ্রেণীতে অভিষেক রংপুর বিভাগের হয়ে ২০১৮-১৯ জাতীয় ক্রিকেট লীগে ২২ অক্টোবর ২০১৮ সালে।
ফ্রান্সেসকা বোনেম্যাসন ই ফেরিওলস
ফ্রান্সেসকা বোনেম্যাসন ই ফেরিওলস (১২ই এপ্রিল, ১৮৭২ – ১৯৪৯) একজন স্প্যানিশ কাতালান শিক্ষাব্রতী এবং কাতালোনিয়ার নারীশিক্ষা প্রসারকারী। তিনি মহিলাদের জনপ্রিয় পাঠাগার (বাইবলিওটেকা পপুলার দ্য লাঁ দোনা) প্রতিষ্ঠা করেন। এটি ১৯০৯ সালে বার্সেলোনায় প্রতিষ্ঠিত ইউরোপের সর্বপ্রথম পাঠাগার।
প্রথম জীবন
বোনেম্যাসন ১২ই এপ্রিল, ১৮৭২ সালে বার্সেলোনায় ফরাসি বংশোদ্ভূত পিতা এবং কাতালান মায়ের কোলে জন্মগ্রহণ করেন। তার পিতা একজন সচ্ছল ব্যবসায়ী ছিলেন। তাকে ভাল করে ধার্মিক বিষয় শেখানো হয়েছিল এবং বিভিন্ন ভাষাও শেখানো হয়, এছাড়া তিনি শৈশবেই আঁকা এবং সংগীত শেখেন।
১৮৯৩ সালে ২১ বছর বয়সে তিনি নার্সিস ভার্ডাগুয়ের ই ক্যালিস (একজন আইনজীবী ও রাজনীতিবিদ) কে বিয়ে করেন। তিনি তার স্ত্রীর সাথে একত্রে আইনের কাজ করতেন।
নারীশিক্ষা
বোনেম্যাসন মহিলাদের জন্য পাঠাগার এবং সাংস্কৃতিক প্রতিষ্ঠান নির্মাণের কথা চিন্তা করেন। ১৯০৯ সালে তিনি প্রতিটি শ্রমজীবি মহিলাদের শিক্ষা দেবার কথা ভেবে বার্সেলোনার সেন্ট পিরে, সান্টা ক্যাটেরিনা ই লাঁ রিবেরেতে ইউরোপের সর্বপ্রথম পাঠাগার বাইবলিওটেকা পপুলার দ্য লাঁ দোনা, পরবর্তীতে নামকরণ হয় বাইবলিওটেকা ফ্রান্সেসকা বোনেম্যাসন) প্রতিষ্ঠা করেন।
সত্য বন্দ্যোপাধ্যায়
সত্য বন্দ্যোপাধ্যায় ; (১ জানুয়ারি ১৯২৬ – ২৮ জুলাই ১৯৯৭) ছিলেন   পশ্চিমবঙ্গের বাংলা চলচ্চিত্র   ও নাট্যজগতের বিশিষ্ট ব্যক্তিত্ব। তিনি তিনশোর বেশি চলচ্চিত্র এবং অসংখ্য নাটকে অভিনয় করেন। বেতারের অনুষ্ঠানেও প্রায়ই অংশগ্রহণ করতেন।
জন্ম ও প্রারম্ভিক জীবন
সত্য বন্দ্যোপাধ্যায়ের জন্ম বৃটিশ ভারতের অধুনা পশ্চিমবঙ্গের কলকাতায়। পিতা বনমালী বন্দ্যোপাধ্যায় ও মাতা চারুশীলা দেবী। স্কুলে র পাঠ রাণী ভবানী স্কুলে। কৈশোরেই তার মাতৃবিয়োগ হয়। কলকাতার সিটি কলেজের পাঠ শেষ করে [[টিটাগড় | টিটাগড়ের কাগজ কারখানায় এক কাজ নেন। সেসময় ফুটবল ও ব্যাডমিন্টন খেলায় তার দক্ষতা ছিল।